钦定古今图书集成/明伦汇编/氏族典/第334卷 > 刘勰
## 钦定古今图书集成/明伦汇编/氏族典/第334卷 > 刘勰

按《梁书刘勰传》：“勰字彦和，东莞莒人。祖灵真，宋司空
秀之弟也。父尚，越骑校尉。勰早孤，笃志好学，家贫不
婚娶，依沙门僧祐，与之居处，遂博通经论。起家奉朝
请，出为太末令，政有清绩。除仁威南康王记室，迁步
兵校尉。昭明太子好文学，深爱接之。有敕与慧震沙
门于定林寺撰经证，功毕，遂启求出家，改名慧地。未”
期而卒。